Neuvoston asetus (EY) N:o 560/98, annettu 9 päivänä maaliskuuta 1998, tietyistä yhteisön tariffikiintiöistä vuonna 1995 annettavista myönnytyksistä tietyille jalostetuille maataloustuotteille annetussa asetuksessa (EY) N:o 1416/95 säädettyjen toimenpiteiden uusimisesta vuodeksi 1998



Virallinen lehti nro L 076 , 13/03/1998 s. 0001 - 0003



NEUVOSTON ASETUS (EY) N:o 560/98, annettu 9 päivänä maaliskuuta 1998, tietyistä yhteisön tariffikiintiöistä vuonna 1995 annettavista myönnytyksistä tietyille jalostetuille maataloustuotteille annetussa asetuksessa (EY) N:o 1416/95 säädettyjen toimenpiteiden uusimisesta vuodeksi 1998 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon Itävallan, Suomen ja Ruotsin liittymisasiakirjan, ottaa huomioon komission ehdotuksen, sekä katsoo, että tietyistä yhteisön tariffikiintiöistä vuonna 1995 annettavista myönnytyksistä tietyille jalostetuille maataloustuotteille 19 päivänä kesäkuuta 1995 annetulla neuvoston asetuksella (EY) N:o 1416/95 (1) avattiin vuodeksi 1995 tariffikiintiöitä Sveitsin ja Norjan hyväksi mainitun asetuksen liitteissä I ja II vahvistettujen edellytysten mukaisesti, asetus (EY) N:o 1416/95 uusittiin vuosiksi 1996 ja 1997 asetuksella (EY) N:o 102/96 (2) ja asetuksella (EY) N:o 306/97 (3), tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetussa komission asetuksessa (ETY) N:o 2454/93 (4), konsolidoitiin sellaisten tariffikiintiöiden hallinnointia koskevat järjestelyt, joita tulee soveltaa tuotteiden vapaata liikkumista koskevien ilmoitusten vastaanottamispäivän mukaisessa aikajärjestyksessä, lisäpöytäkirjoja ei voitu tehdä 1 päivään tammikuuta 1998 mennessä; näin ollen ja liittymisasiakirjan 76, 102 ja 128 artiklan mukaisesti yhteisön olisi hyväksyttävä tarvittavat toimenpiteet tämän tilanteen korjaamiseksi; tämän vuoksi on tarpeen uusia asetuksessa (EY) N:o 1416/95 säädetyt toimenpiteet vuodeksi 1998, ja tiettyjen asetuksen (EY) N:o 1416/95 liitteissä I ja II tarkoitettujen tavaroiden tariffiluokittelun muutosten vuoksi mainittuja liitteitä on mukautettava, ON ANTANUT TÄMÄN ASETUKSEN: 1 artikla Uusitaan asetuksen (EY) N:o 1416/95 1 artiklassa säädetyt toimenpiteet vuodeksi 1998. Asetuksen (EY) N:o 1416/95 liitteet I ja II korvataan tämän asetuksen liitteillä I ja II. 2 artikla Komissio hallinnoi asetuksen (EY) N:o 1416/95 liitteissä I ja II mainittuja tariffikiintiöitä asetuksen (ETY) N:o 2454/93 308 a-308 c artiklan säännösten mukaisesti. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä maaliskuuta 1998. Neuvoston puolesta G. BROWN Puheenjohtaja (1) EYVL L 141, 24.6.1995, s. 1 (2) EYVL L 19, 25.1.1996, s. 1 (3) EYVL L 51, 21.2.1997, s. 8 (4) EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 1427/97 (EYVL L 196, 24.7.1997, s. 31). LIITE "LIITE I VUODEKSI 1998 AVATTAVAT TULLIETUUSKIINTIÖT >TAULUKON PAIKKA> LIITE II VUODEKSI 1998 AVATUT TULLIETUUSKIINTIÖT >TAULUKON PAIKKA>